**Ministru kabineta noteikumu projekta „Grozījumi Ministru kabineta 2009.gada 6.oktobra noteikumos Nr.1151 „Noteikumi par radiofrekvenču spektra joslu sadalījumu radiosakaru veidiem un iedalījumu radiosakaru sistēmām, kā arī par radiofrekvenču spektra joslu izmantošanas vispārīgajiem nosacījumiem (Nacionālais radiofrekvenču plāns)”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Elektronisko sakaru likuma 49.panta pirmā daļa un 50.pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Regulējumu, kādā šobrīd noteikts radiofrekvenču joslu sadalījums radiosakaru veidiem un iedalījums radiosakaru sistēmām paredz Ministru kabineta 2009.gada 6.oktobra noteikumos Nr.1151 „Noteikumi par radiofrekvenču spektra joslu sadalījumu radiosakaru veidiem un iedalījumu radiosakaru sistēmām, kā arī par radiofrekvenču spektra joslu izmantošanas vispārīgajiem nosacījumiem (Nacionālais radiofrekvenču plāns)”.  Sagatavotais tiesību akts paredz regulējumu, lai būtu iespējama radiofrekvenču spektra joslas 3410-3600MHz un 3600MHz-3800MHz pārplānošana. Eiropas Komisijas 2014.gada 2.maija Lēmuma 2014/276/ES (par grozījumiem Lēmumā 2008/411/EK par 3400-3800 MHz frekvenču joslas harmonizāciju tādu zemes sistēmu vajadzībām, kas Kopienā spēj nodrošināt elektronisko sakaru pakalpojumus) (turpmāk - Lēmums 2014/276/ES) normas tika pārņemtas Ministru kabineta 2015.gada 12.maija noteikumos Nr.223 (“Grozījumi Ministru kabineta 2009.gada 6.oktobra noteikumos Nr.1151 „Noteikumi par radiofrekvenču spektra joslu sadalījumu radiosakaru veidiem un iedalījumu radiosakaru sistēmām, kā arī par radiofrekvenču spektra joslu izmantošanas vispārīgajiem nosacījumiem (Nacionālais radiofrekvenču plāns)”). 3400-3800 MHz frekvenču joslai ir nozīmīgs potenciāls blīvu un ātrdarbīgu bezvadu platjoslas tīklu izmantošanā un elektronisko sakaru pakalpojumu nodrošināšanai galalietotājiem.  Noteikumu projekts paredz:  1) papildus 10 MHz iekļaušanu komercdarbībai izmantojamo radiofrekvenču sarakstā 3400-3410MHz.  Tādā gadījumā mobilo un fiksēto platjoslas sakaru sistēmām būtu pieejams Lēmumā 2014/276/ES noteiktais spektrs 400MHz apjomā. Saistībā ar to sagatavoti arī atbilstoši grozījumi Ministru kabineta 2010.gada 16.februāra noteikumos Nr.143 “Noteikumi par radiofrekvenču spektra joslām, kuru efektīvas izmantošanas labad ir nepieciešams ierobežot radiofrekvenču spektra lietošanas tiesību piešķiršanu komercdarbībai elektronisko sakaru nozarē”. Noteikumu projekta 4.punkts, 7.punkts.  2) 3400-3800 MHz radiofrekvenču joslu izmantot vienīgi laikdales (TDD) sistēmu izmantošanai.  Patlaban Nacionālais radiofrekvenču plāns nosaka tehnoloģiski neitrālu regulējumu, kas pieļauj laikdales (TDD) un frekvenčdales (FDD) sistēmu izmantošanu 3410-3600MHz un 3600MHz-3800MHz frekvenču joslā. Radiofrekvenču spektra joslu izmanto elektronisko sakaru komersanti, kuriem atbilstoši līdzšinējam normatīvajam regulējumam ir piešķirti radiofrekvenču resursi FDD kanālos ar kanāla platumu 14 MHz. Nacionālais radiofrekvenču plāns šobrīd nodrošina iespējas komersantiem iedalīto frekvenču lietošanas tiesību (bloku) ietvaros turpināt izmantot radiosakaru tīklus ar 3,5; 7; 14; 28 MHz soli, un arī veidot jaunus radiosakaru tīklus ar 5; 10 un 20MHz soļiem gan FDD, gan TDD režīmā. Analizējot nozares dalībnieku viedokļus, tika secināts, ka turpmāk 3400-3600 MHz un 3600-3800 MHz radiofrekvenču josla būtu jāparedz vienīgi TDD sistēmu izmantošanai. Pāreja vienīgi uz TDD sistēmu izmantošanu paredzēta no 2019.gada 1.janvāra.  Noteikumu projekta 5. punkts.  3) radiofrekvenču kanālu izkārtojuma daudzkārtni 5MHz un 50 MHz frekvenču bloku izkārtojumu.  Kārtību kā tiks nodrošināta tehniskā pāreja no 1,75 MHz daudzkārtņa uz 5 MHz daudzkārtni izstrādājis VAS “Elektroniskie sakari”. Elektronisko sakaru komersanti atbrīvo to radiofrekvenču spektra 3410-3600MHz un 3600MHz-3800MHz daļu, kura neatbilst 5MHz daudzkārtnim. Elektronisko sakaru komersantiem tiek saglabātas lietošanas tiesības uz daudzkārtnim atbilstošo daļu apjomā, kas nepārsniedz Nacionālajā radiofrekvenču plānā noteikto bloku lielumu (50MHz). Sabiedrisko pakalpojumu regulēšanas komisija pagarina elektronisko sakaru komersantiem piešķirto radiofrekvenču spektra joslu lietošanas termiņu attiecīgajās frekvenču joslās, atbilstoši Nacionālajā radiofrekvenču plānā noteiktajam frekvenču bloku sadalījumam.  50MHz sadalījums ļautu nodrošināt radiofrekvenču resursus jaunu inovatīvu sakaru tehnoloģiju ieviešanai esošo spektra lietotāju sakaru tīklos un arī jauno spektra lietotāju sakaru tīklos.  Saskaņā ar sagatavoto grozījumu projektu, sākot no 2019.gada 1.janvāra paredzēti vienoti radiofrekvenču spektra izmantošanas nosacījumi, kuri aprakstīti 2.pielikuma 47.punktā Radiosaskarnē RS LM.3600, attiecīgi pēc 2019.gada 1.janvāra spēku zaudējot Radiosaskarnēm RS FX.035MP un RS FX.037MP.  Noteikumu projekta 2. punkts.  4) respektēt esošo joslā strādājošo komersantu piešķirtās radiofrekvenču spektra lietošanas tiesības. Pārplānošanas gaitā tiktu ņemta vērā esošo joslas izmantotāju tiesiskā paļāvība turpināt darbu pēc licenses termiņa beigām, saņemot radiofrekvenču spektra lietošanas tiesību pagarināšanu.  Jaunais sadalījums tiek veidots tā, lai katrs TDD bloks pēc iespējas pilnīgāk aptvertu vienu no esošo lietošanas tiesību FDD apakšjoslām un, atbrīvojot tās radiofrekvenču spektra daļas, kas neatbilst 50 MHz bloku sadalījumam. Atbrīvotais radiofrekvenču spektra resurss varētu tikt piešķirts jauniem tirgus dalībniekiem. Radiofrekvenču spektra joslā strādā viens elektronisko sakaru operators, kurš lietošanas tiesības ieguvis izsoles ceļā un kuram piešķirtais spektra apjoms neatbilst 5MHz daudzkārtnim.  5) 3400-3800 MHz radiofrekvenču joslā noteikt izlīdzinātu termiņu piešķirto radiofrekvenču spektra lietošanas tiesībām. Tiek noteikts, ka piešķirtās radiofrekvenču spektra lietošanas tiesības ir spēkā līdz 2028.gada 31.decembrim, pēc kā, ievērojot Elektronisko sakaru likuma 51.panta pirmās daļas prasības, paredzēta radiofrekvenču spektra joslas atbrīvošana pārplānošanai. Noteikumu projekta 2.punkts.  Papildus minētajam projektā ietverti citi grozījumi:  1)Eiropas Komisijas 2016.gada 8.marta Lēmums 2016/339 par 2010-2025MHz frekvenču joslas harmonizēšanu portatīvām vai mobilām bezvadu videolīnijām un bezvadu kamerām, ko izmanto programmu gatavošanai un īpašajiem pasākumiem, tehnisko raksturlielumu pārņemšana. Lēmuma mērķis ir harmonizēt minēto radiofrekvenču joslu neekskluzīvai izmantošanai video PMSE (Programme making and special events) – programmu gatavošanas un īpašo pasākumu ierīcēm (radiomikrofoni, auss monitori, pagaidu skaņas radiolīnijas). Noteikumu projekta 3.punkts, 6.punkts. |
| 3. | Projekta izstrādē iesaistītās institūcijas | Valsts akciju sabiedrība „Elektroniskie sakari”.  Vides aizsardzības un reģionālās attīstības ministrijas radiofrekvenču spektra resursu izmantošanas koordinācijas darba grupa. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums arī ietekmē vai varētu ietekmēt | Elektronisko sakaru komersanti radiofrekvenču spektra lietotāji. |
| 2. | Tiesiskā regulējuma ietekme uz tautsaimniecību un administratīvo slogu | Ietekmes nav. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Ministru kabineta 2010.gada 16.februāra noteikumus Nr.143 “Noteikumi par radiofrekvenču spektra joslām, kuru efektīvas izmantošanas labad ir nepieciešams ierobežot radiofrekvenču spektra lietošanas tiesību piešķiršanu komercdarbībai elektronisko sakaru nozarē”. |
| 2. | Atbildīgā institūcija | Vides aizsardzības un reģionālās attīstības ministrija |
| 3. | Cita informācija | Nav |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | | | | | | |
| 1. | Saistības pret Eiropas Savienību | | Ar noteikumu projektu tiek pārņemta šāda Eiropas Savienības tiesību akta normas:  Eiropas Komisijas 2016.gada 8.marta Lēmums 2016/336 par 2010-2025 MHz frekvenču joslas harmonizēšanu portatīvām vai mobilām bezvadu videolīnijām un bezvadu kamerām, ko izmanto programmu gatavošanai un īpašajiem pasākumiem | | | | | | | |
| 2. | Citas starptautiskās saistības | | Nav attiecināms. | | | | | | | |
| 3. | Cita informācija | | Nav attiecināms. | | | | | | | |
| **1.tabula Tiesību akta projekta atbilstība ES tiesību aktiem** | | | | | | | | | | |
|  | | | | | | | | | | |
| A | | B | | C | | | | D | | |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, - sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā. | | | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, - norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos. | | |
| Eiropas Komisijas 2016.gada 8.marta Lēmums 2016/336/ES par 2010-2025 MHz frekvenču joslas harmonizēšanu portatīvām vai mobilām bezvadu videolīnijām un bezvadu kamerām, ko izmanto programmu gatavošanai un īpašajiem pasākumiem. | | | | | | | | | | |
| Lēmuma 2014/336/ES pielikums | | | 3.punkts | | | | Ieviests pilnībā. | | | Neparedz stingrākas prasības. |
| Lēmuma 2014/336/ES pielikums | | | 6.punkts | | | | Ieviests pilnībā. | | | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | | | | | | | Nav attiecināms. | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | | | | | Saskaņā ar Eiropas Parlamenta un Padomes 2002.gada 7.marta lēmumu Nr.676/2002/EK par normatīvo bāzi radiofrekvenču spektra politikai Eiropas Kopienā (radiofrekvenču spektra lēmums) Vides aizsardzības un reģionālās attīstības ministrija informēs Eiropas Kopienu Komisijas Radiofrekvenču spektra komiteju par Komisijas lēmumu pārņemšanu nacionālajos tiesību aktos. | | | | |
| Cita informācija | | | | | | Nav. | | | | |
| **2.tabula Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem Pasākumi šo saistību izpildei** | | | | | | | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk - starptautiskais dokuments) datums, numurs un nosaukums | | | | | Nav attiecināms. | | | | | |
| A | | | | | B | | | | C | |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | | | | | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā. Norāda institūciju, kas ir atbildīga par šo saistību izpildi pilnībā | |
| Nav attiecināms. | | | | | Nav attiecināms. | | | | Nav attiecināms. | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | | | | | | | | | Nav attiecināms. | |
| Cita informācija | | | | | | | | | Nav. | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Vides aizsardzības un reģionālās attīstības ministrija informēja sabiedrību par noteikumu projektu, ievietojot to Vides aizsardzības un reģionālās attīstības ministrijas interneta vietnes sadaļā „Sabiedrības līdzdalība” paziņojumu par līdzdalības procesu un nodrošinot iespēju ieinteresētajām pusēm izteikt viedokli un priekšlikumus. |
| 2. | Sabiedrības līdzdalība projekta izstrādē | Projekta sagatavošanā piedalījās Vides aizsardzības un reģionālās attīstības ministrijas Radiofrekvenču spektra resursu izmantošanas koordinācijas darba grupa, tai skaitā: VAS ES darbinieki, elektronisko sakaru nozares asociāciju (Latvijas Informācijas un komunikācijas tehnoloģijas asociācijas un Latvijas Telekomunikāciju Asociācijas) pārstāvji, kā arī Aizsardzības ministrijas un Satiksmes ministrijas pārstāvji.  Noteikumu projekts 2016.gada 14.aprīlī ievietots Ministrijas tīmekļa vietnē: www.varam.gov.lv sadaļā „Sabiedrības līdzdalība”, aicinot sabiedrību izteikt viedokli. |
| 3. | Sabiedrības līdzdalības rezultāti | Sadaļa tiks precizēta pēc sabiedrības viedokļu saņemšanas. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Sabiedrisko pakalpojumu regulēšanas komisija, Valsts akciju sabiedrība „Elektroniskie sakari”. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav ietekmes.  Projekts nemaina iesaistīto institūciju kompetenci. Institūcijas netiek likvidētas vai reorganizētas. |
| 3. | Cita informācija | Nav |

Anotācijas III sadaļa – projekts šīs jomas neskar.

Vides aizsardzības un

reģionālās attīstības ministrs K.Gerhards

Vīza:

valsts sekretārs R.Muciņš

14.04.2016.

1684

A.Vāvere, 66016536, [aija.vavere@varam.gov.lv](mailto:aija.vavere@varam.gov.lv)